
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 934128/2645/16.12.92 (1) 

Διαδικασία Εκμισθώσεως Κινητών του Ταμείου Αεροπορικής Αμύνης. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

Έχοντας υπόψη: 

1. Τις διατάξεις του 3960/59 (ΦΕΚ 153/Α) «Περί Ιδρύσεως Τα¬ 
μείων Αεροπορικής Αμύνης». 

2. Τις διατάξεις του άρθρου 27 του ΒΔ 258/60 (ΦΕΚ 56/Α) «Περί 
Διοικήσεως και Οργανώσεως ΤΑΑ». 

3. Τις διατάξεις του ΝΔ 764/70 (ΦΕΚ 280/Α) «Περί τρόπου απο¬ 
δοχής δωρεάς από ΤΕΘΑ και ΤΑΑ». 

4. Τις διατάξεις του ΠΔ 1079/77 (ΦΕΚ 354/Α) «Περί εξαιρέσεων 
εν όλω ή εν μέρει ΝΠΔΔ, εποπτευομένων από ΤΕΘΑ, εκ της εφαρμογής 
των διατάξεων του ΝΔ 496/74». 

5. Τις διατάξεις του άρθρου 29Α του Ν. 1558/1985, που προστέ¬ 
θηκε με το άρθρο 27 του Ν. 2081/1992 (ΦΕΚ 154Α). 

6. Την υπ’ αριθ. Τ 1944/9.12.92 (ΦΕΚ 727/Β/1Γ.12.1992) 
Κοινή Απόφαση του Πρωθυπουργού και του Τπουργού Εθνικής Αμύ¬ 
νης, «Ανάθεση αρμοδιοτήτων στους Τφυπουργούς Εθνικής Αμύνης Ιω¬ 
άννη Σταθόπουλο και Σπήλιο Σπηλιωτόπουλο». 

7. Την ανάγκη συμπληρώσεως της υπ’ αριθ. 347656/25.7.91/ 
ΦΕΚ 653/Β Αποφάσεως ΤΕΘΑ «Περί Διαδικασίας Εκμισθώσεως Ακι¬ 
νήτων του Ταμείου Αεροπορικής Αμύνης» με την καθιέρωση διαδικα¬ 
σίας εκμισθώσεως και των κινητών που ανήκουν στο Ταμείο, ως και τη 


σχετική επί του θέματος υπ’ αριθ. 473/16.12.1992 συνεδρίαση της 
Διοικητικής Επιτροπής του ΤΑΑ, αποφασίζουμε: ■ 

Καθορίζουμε διαδικασία εκμισθώσεως των κινητών του Ταμείου Αε¬ 
ροπορικής Αμύνης (ΤΑΑ), ως κατωτέρω: 

Άρθρο μόνο. 

Στην υπ’ αριθ. 347656/25.7.91 Απόφαση ΤΕΘΑ προστίθενται άρ¬ 
θρα 13, 14 και 15 ως ακολούθως: 

Άρθρο 13. 

Τρόπος και Διάρκεια εκμισθώσεως Κινητών! 

1. Άπαντα τα κινητά που ανήκουν εξ οιασδήποτε αιτίας στο ΤΑΑ και 
εν γένει διαχειρίζονται από το ΤΑΑ, δύναται - κατά την κρίση της Διοι¬ 
κητικής Επιτροπής του ΤΑΑ - να εκμισθώνονται σε οιονδήποτε τρίτο. Η 
εκμίσθωση αυτή γίνεται δια δημοσίου πλειοδοτικού διαγωνισμού. 

2. Ο διαγωνισμός εκτελείται από Τριμελή Επιτροπή που ορίζεται με 
απόφαση της Διοικητικής Επιτροπής του ΤΑΑ, τα μέλη της οποίας επι¬ 
λέγονται ανάλογα με τις τυχόν ιδιαιτερότητες των υπό εκμίσθωση κινη¬ 
τών. 

3. Η εκμίσθωση των κινητών αποφασίζεται από την Διοικητική του 
ΤΑΑ και δεν δύναται να συνομολογηθεί για περίοδο μεγαλύτερη των 
τριών ετών. 

4. Κατ’ εξαίρεση, επί εκμισθώσεων κινητών, που συνδυάζονται με 
ουσιώδεις δαπάνες συντήρησης, εξασφάλισης λειτουργίας, φύλαξης, 
ιδιαίτερες δαπάνες εξειδικευμένης εκπαίδευσης κ.λπ. ή δια της εκμι- 
σθώσεως εκπληρώνονται ταυτόχρονα σκοποί εθνικής ασφαλείας, κοινής 
ωφελείας ή ευρύτερου δημοσίου συμφέροντος, δύναται με απόφαση της 
Διοικητικής Επιτροπής του ΤΑΑ που εγκρίνεται από τον ΤΕΘΑ, να 
συμφωνείται και για χρονικό διάστημα μεγαλύτερο των τριών ετών. 

Άρθρο 2. 

Προστίθεται επίσης άρθρο με τον αριθμό 14 που έχει ως ακολούθως: 

Άρθρο 14. 

Εκμίσθωση άνευ διαγωνισμού. 

1. Η εκμίσθωση κινητού του ΤΑΑ προς το: 

α) Δημόσιο 

β) Νομικά Πρόσωπα Δημοσίου Δικαίου ή Οργανισμούς Τοπικής Αυ¬ 
τοδιοίκησης. 

γ) Δημόσιες Επιχειρήσεις Κοινής Ωφέλειας ή άλλους Φορείς του ευ¬ 
ρύτερου Δημόσιου Τομέα ανεξάρτητα από τη νομική μορφή λειτουργίας. 

δ) Άλλα Νομικά Πρόσωπα που εποπτεύονται από το Δημόσιο ή απο¬ 
λαμβάνουν ειδικά προνόμια του Δημοσίου. Εφόσον εκπληρώνονται ταυ¬ 
τόχρονα σκοποί του ΤΑΑ, σκοποί Εθνικής Ασφαλείας, Κοινής Ωφέλειας 
ή ευρύτερου Δημοσίου Συμφέροντος, δύναται, με απόφαση της Διοικητι¬ 
κής Επιτροπής του ΤΑΑ, που εγκρίνεται από τον ΤΕΘΑ, να γίνει χωρίς 
διαγωνισμό, με απευθείας σύναψη σύμβασης εκμίσθωσης, μόνον εφόσον 
με αιτιολογημένη απόφαση της Διοικητικής Επιτροπής, που εγκρίνεται 
από τον ΤΕΘΑ, αυτή κρίνεται συμφέρουσα ή κατάλληλη. 

Άρθρο 3. 

Προστίθεται επίσης άρθρο με τον αριθμό 15 που έχει ως ακολούθως: 

Άρθρο 15. 

Οι διατάξεις των άρθρων 1 έως χαι 12 της ιδίας Υπουργικής Απόφα¬ 
σης, που αφορούν την εκμίσθωση ακινήτων, ισχύουν ανάλογα και επί κι¬ 
νητών, εφόσον με τα πιό πάνω άρθρα 13 και 14 δεν ρυθμίζεται διαφορε¬ 
τικά. 

Από τις διατάξεις αυτής της Απόφασης δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 16 Δεκεμβρίου 1992 

Ο ΥΦΥΠΟΥΡΓΟΣ 

ΣΠΗΛΙΟΣ ΣΠΗΛΙΩΤΟΠΟΥΛΟΣ 
-♦- 

Αριθ. 38169/15.12.92 (2) 

Τροποποίηση και συμπλήρωση της υπ’ αριθ. 25457/9.1.92 (ΦΕΚ 

39Β) απόφασης του Υπουργού Εθνικής Οικονομίας «Καθορισμός 

κονδυλίων επιχορηγήσεων έτους 1992, σύμφωνα με το δεύτερο εδά¬ 
φιο της παραγράφου 8 του άρθρου 6 του Ν. 1892/90», όπως ισχύει. 
Ο ΥΠΟΥΡΓΟΣ ΕΘΙΜΙΚΗΣ ΟΙΚΟΝΟΜΙΑΣ 
Έχοντας υπόψη: 

1. Τις διατάξεις του Ν. 1892/90 «Για τον εκσυγχρονισμό και την 
ανάπτυξη και άλλες διατάξεις» και ειδικότερα το άρθρο 6 παράγραφος 8 
αυτού. 

2. Τις διατάξεις του Ν. 1558/1985 (ΦΕΚ 137/26.7.85 τεύχος Α) 
«Κυβέρνηση και Κυβερνητικά Όργανα». 

3. Την 25457/9.1.92 Υπουργική απόφαση «Καθορισμός κονδυ¬ 
λίων επιχορηγήσεων έτους 1992, σύμφωνα με το δεύτερο εδάφιο της 
παραγράφου 8 του άρθρου 6 του Ν. 1892/90», όπως ισχύει. 

4. Τις διατάξεις της Υ 1687/17.2.92 (ΦΕΚ 104Β) κοινής απόφα¬ 
σης του Πρωθυπουργού και Υπουργού Εθνικής Οικονομίας «Καθορι¬ 
σμός αρμοδιοτήτων των Υφυπουργών Εθνικής Οικονομίας», 

5. Την ιδιαίτερα σημαντική, ενόψει των υφισταμένων συνθηκών, 
ανάγκη πρόσθετης ενίσχυσης των επενδύσεων που υλοποιούνται στις 
ακριτικές περιοχές της Θράκης. 

6. Το γεγονός ότι τα υποβληθέντα επενδυτικά σχέδια κρίνονται ιδιαί¬ 
τερα σημαντικά για την Εθνική Οικονομία και η επιχορήγησή τους θα 
συμβάλλει στην τόνωση της επενδυτικής δραστηριότητας. 

7. Τα σχετικά έγγραφα των Περιφερειακών Υπηρεσιών με τα οποία 
δηλώνουν το αιτούμενο ποσό επιχορηγήσεων για το Β εξάμηνο 1992, 
αποφασίζουμε: 

Άρθρο 1. 

Από το συνολικό διατιθέμενο για το Β εξάμηνο 1992 ποσό επιχορη¬ 
γήσεων, μεταφέρεται πσό 5.437 εκατ. δρχ. ως εξής: 



εκατ. δρχ. 

1. Από την Περιφερειακή Γνωμοδοτική 
Επιτροπή Ν. Καβάλας: 

2. Από την Περιφερειακή Γνωμοδοτική 

150 

Επιτροπή Κεντρικής Μακεδονίας: 

3. Από την Περιφερειακή Γνωμοδοτική 

231 

Επιτροπή Δυτ. Μακεδονίας: 

95,5 

4. Από την Περιφερειακή Γνωμοδοτική 
Επιτροπή Ηπείρου: 

5. Από την Περιφερειακή Γνωμοδοτική 

275 

Επιτροπή Ιονίων Νήσων: 

141 

6. Από την Περιφερειακή Γνωμοδοτική 
Επιτροπή Θεσσαλίας: 

7. Από την Περιφερειακή Γνωμοδοτική 

267 

Επιτροπή Στερεάς Ελλάδος: 

8. Από την Περιφερειακή Γνωμοδοτική 

318 

Επιτροπή Ν. Αττικής: 

9. Από την Περιφερειακή Γνωμοδοτική 

298 

Επιτροπή Δυτ. Ελλάδας: 

10. Από την Περιφερειακή Γνωμοδοτική 

217 

Επιτροπή Πελοποννήσου: 

240 

11. Από την Περιφερειακή Γνωμοδοτική 
Επιτροπή Β. Αιγαίου: 

12. Από την Περιφερειακή Γνωμοδοτική 

375 

Επιτροπή Ν. Αιγαίου: 

98,5 

13. Από την Περιφερειακή Γνωμοδοτική 
Επιτροπή Ν. Δωδεκανήσου: 

14. Από την Περιφερειακή Γνωμοδοτική 

131 


Επιτροπή Κρήτης: 363 

15. Από το διατιθέμενο στην Κεντρική 

Γνωμοδοτική Επιτροπή ποσό επιχορηγήσεων 

για τον τουριστικό τομέα: 2.237 

Άρθρο 2. 

Το συνολικό ποσό των 5.437 εκατ. δρχ. που μεταφέρεται, σύμφωνα 
με το προηγούμενο άρθρο 1, κατανέμεται στην Κεντρική Γνωμοδοτική 
Επιτροπή για τις επιχορηγήσεις επενδύσεων του Β εξαμήνου 1992 στο 
μεταποιητικό τομέα. 

Άρθρο 3. 

Προσαυξάνεται κατά 15.000 εκατ. δρχ. 
ποσό επιχορηγήσεων Β εξαμήνου 1992. 

Το ποσό αυτό κατανέμεται ως εξής: 

1. Κεντρική Γνωμοδοτική Επιτροπή: 

- Πρωτογενής τομέας: 

- Δευτερογενής τομέας: 

- Τομέας υπηρεσιών: 

2. Περιφερειακή Γνωμοδοτική Επιτροπή 
και Θράκης: 

3. Γνωμοδοτική Επιτροπή Α.Τ.Ε.: 

4. Γνωμοδοτική Επιτροπή ΕΟΜΜΕΧ: 

Άρθρο 4. 

Κατά τα λοιπά ισχύουν οι διατάξεις της υπ’ αριθ. 25457/9.1.1992 
(ΦΕΚ 39Β) απόφασης, όπως αυτή τροποποιήθηκε και συμπληρώ¬ 
θηκε. 

Άρθρο 5. 

1. Η παρούσα απόφαση να δημοσιευθεί στην Εφημερίδα της Κυβέρ¬ 
νησης. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 15 Δεκεμβρίου 1992 

Ο ΥΦΥΠΟΥΡΓΟΣ 

ΚΩΝ/ΝΟΣ ΔΟΥΣΗΣ 

-♦- 

Αριθ. 1123872/983/0015 (3) 

Χορήγηση έγκρισης προσωρινής λειτουργίας ταμειακών συστημάτων 
για την έκδοση αποδείξεων λιανικής πώλησης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν, 1809/1988 (ΦΕΚ Α’ 222), ιδίως δε τις δια¬ 
τάξεις της παραγράφου 1 του άρθρου 1, όπως τροποποιήθηκαν και συ¬ 
μπληρώθηκαν με τις διατάξεις της παραγράφου 1 του άρθρου 14 του Ν. 
1914/1990 (ΦΕΚ Α' 178). 

2. Τις αποφάσεις μας: α) Σ.1659/104/20.6.1988 (ΦΕΚ Β’ 497), 
β) 1125645/954/11.12.1989 (ΦΕΚ Β' 903) και γ) 1091111/ 
1137/ΠΟΛ. 1261/18.12.1990 (ΦΕΚ Β' 836), με τις οποίες ορίζο¬ 
νται οι τεχνικές προδιαγραφές των ηλεκτρονικών ταμειακών μηχανών. 

3. Την κοινή απόφαση του Πρωθυπουργού και του Υπουργού Οικο¬ 
νομικών Υ.1847/1078399/1182/0001/1992 (ΦΕΚ Β’ 525) για 

τη μεταβίβαση αρμοδιοτήτων. 

4. Την αίτηση κάθε μίας των ακολούθων ανωνύμων εταιρειών: α) 
«ΑΦΟΙ ΔΙΑΜΑΝΤΗ» Α.Ε.Ε;, β) «ΓΕΡΑΣΙΜΟΣ ΑΓΟΥΔΗΜΟΣ - 
ΕΕΚΚΙΕ3» Α.Ε., γ) «ΑΦΟΙ ΛΑΜΠΡΟΠΟΥΛΟΙ» ΑΒΕΕ, δ) «ΓΕΡΑΣΙ¬ 
ΜΟΣ Α. ΚΛΑΟΥΔΑΤΟΣ» ΑΕΕ, ε) «ΜΙΝΙΟΝ» ΑΕ, στ) «ΒΑΒΥ ΕΑΝϋ» 
ΑΕ, ζ) «ΜΑΜΟΥΘ» ΑΕ, η) «ΠΑΝΘΗΡ» ΑΕ, θ) «ΖΟΥ-ΖΟΥ» ΑΕ, ι) 
«ΑΘΗΝΑΙΑ» Α.Ε. και ια) «ΜΑΚΡΟ ΚΑΣ & ΚΑΡΡΥ - ΧΟΝΔΡΕ- 
ΜΠΟΡΙΚΗ» ΑΕ. 

5. Την αντίστοιχη έκθεση αξιολόγησης της ερευνητικής ομάδας του 
Ε.Μ. Πολυτεχνείου, για τ οταμειακό σύστημα που χρησιμοποιεί κάθε 
μία από τις πιο πάνω Α.Ε. 

6. Τη σύμφωνη γνώμη της Επιτροπής Ελέγχου καταλληλότητας 
η.τ.μ., όπως αυτή διατυπώθηκε στις συνεδριάσεις της κατά τη 10η 
Απριλίου 1992, τη 15η Μαΐου 1992 και την 20η Οκτωβρίου 1992 
(πρακτικά με αριθμό 4,5 και 10 αντίστοιχα). 

7. Τις διατάξεις της υποπερίπτωσης γη' της περίπτωσης γ' του άρ¬ 
θρου 38 του Π.Δ. 186/1992 (ΦΕΚ Ά 84). 


το συνολικό διατιθέμενο 


1.300 εκατ. δρχ. 
1.200 εκατ. δρχ. 
1.100 εκατ. δρχ. 

Ανατολικής Μακεδονίας 

6.300 εκατ. δρχ. 
4.000 εκατ. δρχ. 
1.100 εκατ. δρχ. 

8. Την ανάγκη παροχής του απαραίτητου χρόνου στις πιο πάνω ανώ¬ 
νυμες εταιρείες για την αντικατάσταση του ταμειακού τους συστήματος, 
που χρησιμοποιείται σήμερα για την έκδοση αποδείξεων λιανικής πώ¬ 
λησης αγαθών, με ταμειακό σύστημα πλήρως προσαρμοσμένο στο Ν. 
1809/1988 και στις τεχνικές προδιαγραφές των ηλεκτρονικών τα¬ 
μειακών μηχανών αυξημένων δυνατοτήτων, καθώς και το γεγονός ότι 
η Α.Ε. «ΜΑΚΡΟ ΚΑΣ & ΚΑΡΡΪ - ΧΟΝΔΡΕΜΠΟΡΙΚΗ», που έκανε 
πρόσφατα έναρξη εργασιών, είναι κατά κύριο λόγο χονδροπωλήτρια, 
αποφασίζουμε: 

I. Εγκρίνουμε τη συνέχιση της λειτουργίας του ταμειακού συστήμα¬ 
τος δικτύου Η/ΐ-ταμειακών μηχανών, που χρησιμοποιεί σήμερα κάθε 
μία από τις πιο πάνω αναφερόμενες ανώνυμες εταιρείες (παραγρ.5), για 
την έκδοση των αποδείξεων λιανικής πώλησης αγαθών, εκτός από το 
ταμειακό σύστημα της ΑΕ «ΓΕΡΑΣΙΜΟΣ ΑΓΟΥΔΗΜΟΣ - ΓΕΚ.- 
ΚΙΕδ», μέχρι την 31η Δεκεμβρίου 1993. 

Από 1 ης Ιανουάριου 1994 οι αποδείξεις λιανικής πώλησης πρέπει να 
εκδίδονται από ταμειακό σύστημα δικτύου Η/Υ-ταμειακών μηχανών 
πλήρως εναρμονισμένο στο νόμο και στις τεχνικές προδιαγραφές, όπως 
ισχύουν. Ειδικά, η συνέχιση της λειτουργίας του ταμειακού συστήματος 
της ΑΕ «ΓΕΡΑΣΙΜΟΣ ΑΓΟΥΔΙΜΟΣ - ΡΕΚΡΙΕ5», εγκρίνεται μέχρι 
την 31η Δεκεμβρίου 1992. Την 1η Ιανουρίου 1993 η εταιρεία αυτή 
πρέπει να έχει εγκαταστήσει και να λειτουργεί νέο ταμειακό σύστημα 
εφοδιασμένο με φορολογική μνήμη σε κάθε σημείο (ταμείο) πώλησης. 

II. Η έγκριση αυτή παρέχεται για όλες τις πιο πάνω ανώνυμες εται¬ 
ρείες, εκτός από την Α.Ε. «ΓΕΡΑΣΙΜΟΣ ΑΓΟΥΔΗΜΟΣ - ΓΕΗΚΙΕ5», 
με τις ακόλουθες προϋποθέσεις:: 

1. Αναφέρεται (η έγκριση) στο συγκεκριμένο ταμειακό σύστημα που 
χρησιμοποιεί κάθε εταιρεία, όπως αυτό περιγράφεται στη σχετική έκ¬ 
θεση αξιολόγησης της ευρενητικής ομάδας του Ε.Μ.Π. Κάθε ταμειακή 
μηχανή ή Η/Υ που λειτουργεί σε κάθε σημείο πώλησης πρέπει να λει- 
τουργεί ενταγμένη στο δίκτυο και όχι αυτόνομα σε κάποιο από τα κατα¬ 
στήματα της εταιρείας. 

2. Κάθε μεταβολή στο σύστημα που επηρεάζει το πρόγραμμα λει¬ 
τουργίας των ταμειακών μηχανών ή Η/Υ στα σημεία πώλησης πρέπει, 
πριν την πραγματοποίησή της, να γνωστοποιείται στη Επιτροπή εγγρά¬ 
φους, προκειμένου να αποφανθεί αυτή για την έγκρισή της ή όχι. 

Το πρόγραμμα λειτουργίας του ταμειακού συστήματος, που εγκρίνε- 
ται με την παρούσα απόφαση, πρέπει να καλύπτει πλήρως τις τεχνικές 
προδιαγραφές του Ν. 1809/1988 σε ό,τι αφορά την έκδοση των απο¬ 
δείξεων και των ενδείξεων που αποτυπώνονται σ’ αυτές. Εκτός από το 
ημερήσιο δελτίο για κάθε ταμείο, που αντιστοιχεί στο «Ζ» της φ.τ.μ. και 
πρέπει να έχει όλα τα στοχεία που προδιαγράφονται γι’ αυτό από το 
νόμο και τις αποφάσεις μας, εκτυπώνεται από τον Η/Υ απαραιτήτους 
συγκεντρωτικό ημερήσιο δελτίο για το σύνολο των πωλήσεων και το 
Φ.Π.Α., με ανάλυση κατά συντελεστή. 

Αν σε μία ταμειακή θέση χρησιμοποιηθούν την ίδια ημέρα περισσότε¬ 
ρες από μία ταμειακές μηχανές ή Η/Υ, λόγω βλάβης ή άλλης αιτίας, 
εκδίδονται περισσότερα από ένα ημερήσια δελτία της ταμειακής αυτής 
θέσης και στο ημερήσιο συγκεντρωτικό δελτίο του Η/Υ πρέπει να εμφα¬ 
νίζεται η ταμειακή αυτή θέση με περισσότερα από ένα σύνολα. 

3. Σε κάθε ταμειακή θέση να τηρείται ειδικό βιβλίο, στο οποίο να κα- 
ταχωρείται ο αριθμός της μηχανής ή του Η/Υ (ββπ&Ι ΗαηΛβι·) και ό,τι 
άλλο συμβαίνει στη συγκεκριμένη ταμειακή θέση. Μπορεί να τηρείται 
ενιαίο ειδικά βιβλίο για όλες τις ταμειακές θέσεις κάθε καταστήματος, 
στο οποίο να καταχωρούνται τα πιο πάνω δεδομένα για κάθε ταμειακή 
θέση. 

4. Το πρόγραμμα του συγκεκριμένου ταμειακού συστήματος κάθε 
εταιρείας πρέπει να εξασφαλίζει την παρακολούθηση των αγορών και 
πωλήσεων κατ’ είδος και ποσότητα, ώστε να καλύπτει την υποχρέωση 
της τήρησης του βιβλίου αποθήκης, να διασφαλίζει την καταχώρηση 
κάθε ταμειακής συναλλαγής (πώλησης) και να εμποδίζει την αλλοίωσή 
της μετά την καταχώρηση, που με τα σημερινά δεδομένα επιτυγχάνεται 
με την εγκατάσταση φορολογικής μνήμης στο ταμειακό σύστημα.^ 

III. Από τις διατάξεις της απόφασης αυτής δεν προκαλείται δαπάνη 
σε βάρος του κρατικού προϋπολογισμού. 

IV. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Δεκεμβρίου 1992 

Ο ΥΦΥΠΟΥΡΓΟΣ 

ΜΙΧ. ΓΑΛΕΝΙΑΝΟΣ 


Αριθ. 141867 ( 4 ) 

Παράταση ισχύος της Νομοθεσίας για την αναγκαστική εισδοχή ποι¬ 
μνίων στις βοσκές κατά τη χειμερινή κτηνοτροφική περίοδο 1992- 
1993. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 13 του Α.Ν. 431/1968. 

2. Τις υποβληθείσες αναφορές των Δ/νσεων Γεωργίας Νομαρχιών 
του Κράτους για την χειμερινή κτηνοτροφική περίοδο 1992-1993. 

3. Την 33361/5.9.1991 κοινή Υπουργική απόφαση «περί μεταβι- 
βάσεως εξουσίας υπογραφής στους Γενικούς Γραμματείς των Υπουρ¬ 
γείων Εσωτερικών και Γεωργίας», αποφασίζουμε: 

Παρατείνουμε την ισχύ της σχετικής Νομοθεσίας που διαμορφώθηκε 
με τα Ν. Δ/γματα 3889/1958, 3958/1959, 4098/1960, 4424/ 
1964, Ν. 4493/1966 καθώς και την 198/1966 πράξη του Υπουργι¬ 
κού Συμβουλίου για την αναγκαστική εισδοχή ποιμνίων στις βοσκές 
κατά τη χειμερινή κτηνοτροφική περίοδο 1992-1993 για τις περιοχές 
των κατωτέρω Νομών της χώρας ήτοι: 

1. Αττικής (Βούλγαρη). 

2. Ανατολικής Αττικής (Αγ. Παρασκευή). 

3. Εύβοιας. 

4. Άρτας. 

5. Ηρακλείου (εκτός από τους βοσκοτόπους «ΚΑΤΩ ΚΕΡΙ» Κοινό¬ 
τητας Τυλισσού εκτάσεως 700 στρεμμάτων, διότι εκτελούνται έργα 
αναδάσωσης). 

6. Ημαθίας (εκτός από τις βοσκές Κοινότητας Τριποτάμου). 

7. Θεσπρωτίας (εκτός από το λαβάδι «ΣΑΛΟΥΛΟ-ΛΙΟΓΚΟΥΣΙ» 
των Κοινοτήτων Γραικοχωρίου - Λαδοχωρίου). 

8. Ιωαννίνων. 

9. Κορινθίας για τα λιβάδια «Φρούσια» Νεμέας «Σουσάκη - Αλ- 
μύρα» Αγίων Θεοδώρων. 

10. Κυκλάδων (και μόνο για το βοσκότοπο «Μακρονήσου» ιδιοκτη¬ 
σίας Κοινότητας Κορρησίας Κέας εκτάσεως 8.000 στρεμμάτων περί¬ 
που, εξαιρέσει του τμήματος της παραλίας μέχρι της κορυφογραμμής 
της Ν.Δ. πλευράς της νήσου). 

11. Λαρίσης (μόνο για το λιβάδι ΟΔΕΠ «Πετρωτό» Σπαρμού Ελασ- 
σόνος). 

12. Λέσβου. 

13. Μαγνησίας (και μόνο για το λιβάδι «Μπαλαρούτσι» της Κοινότη¬ 
τας Αργαλαστής). 

14. Πέλλης (μόνο την περιοχή της Δ/νσης Γεωργίας Γιαννι¬ 
τσών). 

15. Πιερίας. 

16. Ρεθύμνης. 

17. Τρικάλων (στις βοσκές των λιβαδίων «Στενάχωρο - Ροξιώρι» πε¬ 
ριφέρειας Καστρακίου και Κάπραινας Καλοχωρίου ιδιοκτησίας ΟΔΕΠ). 

18. Χαλκιδικής (και μόνο για τη βοσκή Μικραλώνων της Κοινότη¬ 
τας Τρίγλιας). 

Η σχετική αίτηση των ενδιαφερομένων θα πρέπει να υποβληθεί στον 
οικείο Νομάρχη σε 30 ημέρες από τη δημοσίευση της παρούσας απόφα¬ 
σης στην Εφημερίδα της Κυβερνήσεως. 

Επίσης η σχετική για την αναγκαστική εισδοχή απόφαση του οικείου 
Νομάρχη πρέπει να εκδοθεί ύστερα από έγγραφη βεβαίωση της Τοπι¬ 
κής Δασικής αρχής, ότι η έκταση δεν είναι αναδασωτέα και δεν απαγο¬ 
ρεύεται ο βοσκή, σε προθεσμία 30 ημερών από τη λήξη της προθεσμίας 
υποβολής αιτήσεων από τους ενδιαφερομένους. 

Σημειώνεται τέλος ότι το μέτρο της αναγκαστικής εισδοχής δεν έχει 
εφαρμογή σε εκτάσεις στις οποίες απαγορεύεται η βοσκή βάσει διατά¬ 
ξεων των περί Δασών Νόμων και στην περίπτωση του άρθρου 18 του Ν. 
1734/1987 «περί βοσκοτόπων». 

Κάλυψη δαπάνης: 

Από τις διατάξεις αυτής της απόφασης δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Νοεμβρίου 1992 

Με εντολή Υπουργών 
Οι Γενικοί Γραμματείς των Υπουργείων 
Εσωτερικών Γ εωργίας 

Ν. ΤΣΙΤΟΥΡΗΣ ΝΙΚ. ΨΥΛΛΑΚΗΣ 

Αριθ. Φ.121/Β3/6715 (5) 

Συμπληρωματική απόφαση «Κοστολόγησης των δωρεάν διατιθεμένων συγγραμμάτων στους φοιτητές Α.Ε.Ι. 

0 ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της αριθ. Φ.141/Β3/1402/1984 (ΦΕΚ 159/20.3.84 τ.Β') Υπουργικής απόφασης για την έκδοση και διακίνηση των διδα¬ 
κτικών βιβλίων των Α.Ε.Ι., όπως αυτή τροποποιήθηκε μεταγενέστερα και ισχύει σήμερα. 

2. Την αριθ. Η.4885/18.7.90 (ΦΕΚ 440/18.7.1990 τ.Β’) απόφαση του Υπουργείου Εθνικής Παιδείας και θρησκευμάτων «περί μεταβίβα¬ 
σης δικαιώματος υπογραφής με εντολή Υπουργού στους Γενικούς Γραμματείς, Ειδικούς Γραμματείς και στους Προϊσταμένους των Δ/νσεων και 
των τμημάτων της Κ.Υ. του ΥΠ.Ε.Π.Θ. αποφασίζουμε: 

Συμπληρώνουμε τις κατωτέρω Υπουργικές Αποφάσεις μόνο ως προς τα τμήματα διανομής των εξής βιβλίων: 

Ακαδ. Έτος 1990 - 91 


1. Τη Β3/815/21.2.1991 (ΦΕΚ 124/Β/4.3.1991) 

«Στατιστική» 

Τ.Ε.Φ.Α.Α. Δημ. Παν/μίου Θράκης 

2. Τη Β3/27/3.1.1992 (ΦΕΚ 44/Β/30.1.1992) 

α) Εγχειρίδιο Ανατομικής ΤΕΦΑΑ Παν/μίου Αθηνών 
του Ανθρώπου με έγχρωμο 

Άτλαντα (3 τόμοι) 

Τόμος 1: Μυοσκελετυιό σύστημα (ΨΕΚΝΕΚ ΡΕΑΤ- 
ΖΕΚ) 

Τόμος 2: Εσωτερικά Όργανα (ΗΕΓΜΓΤ ΕΕΟ- 
ΝΗΑΚϋΤ) 

Τόμος 3: Νευρικό Σύστημα και Αισθητήρια Όργανα 
(ΐνΕΚΝΕΚ ΚΑΗΕΕ) 

2α.) Την προαναφερθείσα Υπουργική απόφαση όπως 
τροποποιήθηκε (τιμή) στο ΦΕΚ 156/Β/92. «Βιομηχεία» 

Χημείας Παν/μίου Ιωαννίνων. 

3. Τη Β3/5021/29.11.1991 (ΦΕΚ 1053/Β/24.12.1991) 

Γενική Παθολογία και Παθολογική ανατομική 

Οδοντιατρικής Παν/μίου Αθηνών 

4. Τη Β3/1653/29.6.1992 (ΦΕΚ 467/Β/17.7.1992) 

Χειρουργιή Παθολογία τ.Α’ και Β' 

Οδοντιατρικό Παν/μίου Αθηνών 

Ακαδ. Έτος 1991 - 92 


1. Τη Β3/27/3.1.1992 (ΦΕΚ 44/Β/30.1.1992) 

α) Αναγκαστική Εκτέλεση I - Γενικό Μέρος 
(ενημερωμένο με το Ν. 1478/1984) 
β) Αναγκαστική Εκτέλεση II - Ειδικό Μέρος 
γ) Ανακριτική 

Νομικής Παν/μίου Αθηνών 

Νομικής Παν/μίου Αθηνών 

Νομικής Παν/μίου Αθηνών 

2. Τη Β3/755/13.2.1992 (ΦΕΚ 204/Β/24.3.1992) 

Αλγόριθμοι - Προγράμματα 

Εφαρμογές με ΒΑ5Ι0 με δισκέτα 

Διεθνών και Ευρωπαϊκών Οικονομικών 

Σπουδών Παν/μίου Μακεδονίας 

3. Τη Β3/7513/8.4.1992 (ΦΕΚ 305/Β/8.5.1992) 

Εισαγωγή στην Ελληνική Παλαιογραφία 

Φιλολογίας Παν/μίου Αθηνών 

4. Τη Β3/1653/29.6.1992 (ΦΕΚ 467/Β/17.7.1992) 

Βασική Ιστολογία τόμοι Α' και Β’ 

Ιατρικής Παν/μίου Πατρών 

5. Τη Β3/3009/9.9.1992 (ΦΕΚ 567/Β/17.9.1992) 

Σύγχρονη Παθολογία 

Οδοντιατρικό Αρ. Παν/μίου θεσ/νίκης 

6. Τη Β3/1209/12.3.1992 (ΦΕΚ 198/Β/23.3.1992) 

«Ψυχολογικά Προβλήματα 

Παιδικής Ηλικίας «Τόμοι Α’ και Β'» 

1) Γερμανικής Φιλολογίας Παν/μίου Αθηνών 

2) Αγγλικής Γλώσσας και Φιλλολογίας Παν/μίου Αθηνών 
3. Φιλολογίας Παν/μίου Αθηνών 

7. Τη Β3/530/10.6.1992 (ΦΕΚ 443/Β/9.7.1992) 

«Εκκλησιαστική Ιστορία Α’» 

Ποιμαντικής Παν/μίου Αθηνών 

8. Τη Β3/3271/31.8.1992 (ΦΕΚ 850/Β/25.9.1992) 

Βασικά Στοιχεία Κλινικής Ψυχιατρικής 

Ψυχολογίας Παν/μίου Κρήτης 

9. Τη Β3/755/13.2.1992 (ΦΕΚ 204/Β/24.3.1992) 

Παιδεύεσθαι προς τα Πολιτείας 

Παιδαγωγικό Δημοτικής Εκπ/σης Παν/μίου Αθηνών 

10. Τη Β3/3271/31.8.1992 (ΦΕΚ 850/Β/25.9.1992) μόνο ως προς το επώνυμο 
συγγραφέα σελ. 5470, α/α 7 από το λανθασμένο Μαρκάκης στο σωστό ΜΑΚΡΑΚΗΣ. 


Ακαδ. Έτος 1992 - 93 


1. Τη Β3/3667/9.9.1992 (ΦΕΚ 591/Β/30.9.1992) 

α) Επιδημιλογία, Αρχές, Μέθοδοι Εφαρμογές 
β) «Βασική Ιστολογία» 

γ) Χειρουργική Παθολογία Τόμοι Α’ και Β' 

Φαρμακευτικό Παν/μίου Αθηνών 

1. Νοσηλευτικής Παν/μίου Αθηνών 

Τόμοι Α' και Β' 2) Ιατρικής Παν/μίου Θεσσαλίας 

Ιατρικής Δημ. Παν/μίου Θράκης 

8) Η εξέταση του Χειρουργικού Ασθενούς 

2. Τη Β3/5451/7.10.1992 (ΦΕΚ 627/Β/22.10.1992) 

α) Εισαγωγή στην Παιδαγωγική Τόμος Α' 

Θεματική της Παιδαγωγικής Επιστήμης 
β) Εισαγωγή στην Παιδαγωγική Τόμος Β' 

Η Εξέλιξη της Παιδαγωγικής και Διδακτικής Σκέψης 
γ) Διαπαιδαγώγηση - Πορεία Ζωής 
δ) Μικροϋπολογιστές I 
ε) Οικονομετρία I 

3. Τη Β3/5451/7.10.1992 (ΦΕΚ 627/Β/22.10.1992) 

Απειροστικός Λογισμός Τόμος 1 

Τροποποιούμε τις κατωτέρω Υπουργικές Αποφάσεις ως προς τα εξής στοιχεία: 

ΤηΒ3/5451/7.10.1992 (ΦΕΚ 627/Β/22.10.1992) μόνο ως προς το επώνυμο συγγραφέα βιβλίου (1992 - 93) σελ. 5948, α/α 44 από το 
λανθασμένο ΜΑΡΚΑΚΗΣ στο σωστό ΜΑΚΡΑΚΗΣ 

Τη Β3/3009/9.9.1992 (ΦΕΚ 567/Β/17.9.1992) α) ως προς στοιχεία του τίτλου του συγγράμματος με α/α 13 της σελίδας 5366 απ’ όπου 
διαγράφονται τα στοιχεία «και 2». 

β) ως προς λέξη του τίτλου του συγγράμματος με α/α 2 σελ. 5366 από τη λανθασμένη Επειγουσών στη σωστή Επειγόντων, 
γ) ως προ τον τίτλο συγγράμματος της σελίδας 5367 α/α 35 ως εξής: Το Ήθος της Ελευθερίας Φιλοσοφικές Απορίες και Θεολογικές Αποκρί¬ 
σεις. 

Τη Β3/5451/7.10.92 (ΦΕΚ 627/Β/22.10.1992) μόνο ως προς τα ονοματεπώνυμα των συγγραφέων του βιβλίου με α/α 10, σελ. 5946 ως 
εξής: ΝΕΓΡΕΠΟΝΤΗΣ Σ. - ΓΙΩΤΟΠΟΥΛΟΣ Σ. - ΓΙΑΝΝΑΚΟΥΑΙΑΣ Ε. 

Τη Β3/3271/31.8.1992 (ΦΕΚ 580/Β/25.9.1992) μόνο ως προς το επώνυμο συγγραφέα σελ. 5470, α/α 7 από το λανθασμένο Μαρκάκης 

στο σωστό ΜΑΚΡΑΚΗΣ. 

Από τις διατάξεις αυτής της απόφασης προκαλείται δαπάνη σε βάρος του κρατικού προϋπολογισμού το ύψος της οποίας δεν μπορεί να προσδιορι¬ 
στεί. Σχετική πίστωση έχει εγγραφεί στον Κ.Α.Ε. 1123 του Φ.120 προϋπολογισμού του ΥΠ.Ε.Π.Θ. έως το 1993. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Νοεμβρίου 1992 

Με εντολή Υπουργού 
Ο Ειδικός Γραμματέας 
Γ. ΑΝΤΩΝΟΠΟΥΛΟΣ 

-Φ- 


Ιατρικής Δημ. Παν/μίου Θράκης 
Ανώτατη Σχολή Καλών Τεχνών 
Ανώτατη Σχολή Καλών Τεχνών 

Παιδαγωγικό Δημοτικής Εκπ/σης Δημ. Παν/μίου Θράκης 
Εφαρμοσμένης Πληροφορικής Παν/μίου Μακεδονίας 
Οικονομικών Επιστημών Παν/μίου Μακεδονίας 

Μαθηματικών Παν/μίου Αθηνών 


Αριθ. Α-46005/2631 (6) 

Αναπροσαρμογή της τιμής του βασικού κομίστρου ζώνης α' και του χι¬ 
λιομετρικού συντελεστή X σε δρχ./χιλμ. των αστικών ΚΤΕΛ και 

αστικών γραμμών «ΡΟΔΑ». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 9 

Έχοντας υπόψη: 

1. Τις διατάξεις των άρθρων 23 και 29 του Ν.Δ. 102/1973 «περί 
οργανώσεως των διά λεωφορείων αυτοκινήτων εκτελουμένων δημο¬ 
σίων επιβατικών συγκοινωνιών». 

2. Τη με αριθμό 35653/1968/23.10.1987 απόφαση του Υπ. 
Μ.Ε. «καθιέρωση ζωνικού συστήματος κομίστρου στις αστικές γραμμές 
των αστικών ΚΤΕΛ και του «ΡΟΔΑ». 

3. Τη με αριθμό 1861/8.12.1992 απόφαση της Επιτροπής Τιμών 
και Εισοδημάτων. 

4. Το άρθρο 29Α του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α'), όπως προστέθηκε το άρθρο τούτο με το άρ¬ 
θρο 27 του Ν. 2081/1992 (ΦΕΚ 154), αποφασίζουμε: 

Άρθρο 1 

Αναπροσαρμογή συντελεστών κομίστρου α και X - 
Υπολογισμός κομίστρου ζωνών. 

1. Αναπροσαρμόζουμε την τιμή του βασικού κομίστρου ζώνης α, που 
θα ισχύει μέσα στην πρώτη ή μέσα στη δεύτερη ζώνη των αστικών 
ΚΤΕΛ και αστικών γραμμών «ΡΟΔΑ» και του χιλιομετρικού συντελε¬ 
στή X ως εξής: 

α) Για τα ΚΤΕΛ που έχουν σήμερα στην αντίστοιχη βασική ζώνη ει¬ 
σιτήριο 90 δραχμές: 

αα) Βασικό κόμιστρο ζώνης α = 100 δραχμές. 

(για μετακινήσεις μέσα στην α ή β ή γ ζώνη) 

ββ) Χιλιομετρικός συντελεστής X = 10 δραχμές. 


β) Γ ια τα ΚΤΕΛ που έχουν σήμερα στην αντίστοιχη βασική ζώνη ει¬ 
σιτήριο 105 δραχμές: 

αα) Βασικό κόμιστρο ζώνης α = 120 δραχμές. 

ββ) Χιλιομετρικός συντελεστής X = 10 δραχμές. 

γ) Για τις αστικές γραμμές του «ΡΟΔΑ» ειδικά, καθορίζεται: 

αα) Βασικό κόμιστρο ζώνης α = 120 δραχμές. 

ββ) Κόμιστρο δύο ζωνών =180 δραχμές. 

(για μετακινήσεις μέσα σε δύο ζώνες α+β ή β+γ και αντίστροφα) 
γγ) Κόμιστρο τριών ζωνών = 200 δραχμές. 

(για μετακινήσεις σε τρεις ζώνες α+β+γ και αντίστροφα), 
δ) Οι ισχύουσες τιμές των εισιτηρίων του ΚΤΕΛ Κομοτηνής, καθορί¬ 
ζονται από 105, 140, 150, 175, 185 και 195 σε 120, 160, 170, 
200, 210 και 220 αντίστοιχα. 

ε) Για το αστικό ΚΤΕΛ Νάουσας το βασικό κόμιστρο ζώνης καθορί¬ 
ζεται σε 100 δραχμές και το κόμιστρο δύο ζωνών σε 160 δραχμές. 

Με βάση το κόμιστρο δύο ζωνών του ΚΤΕΛ αυτού υπολογίζονται τα 
υπόλοιπα. 

2. Με βάση τις παραπάνω τιμές α και X και σύμφωνα με τους τύπους 
που αναφέρονται στο άρθρο 2 της προαναφερόμενης απόφασης 35653/ 
1968/1987, υπολογίζονται για τα αστικά ΚΤΕΛ: 
α) Το κόμιστρο δύο ζωνών (α + 0,40 α δραχμές), 
β) Το κόμιστρο τριών ζωνών (α + 0,80 α δραχμές), 
γ) Το αυξημένο χιλιομετρικό κόμιστρο ζώνης (α + XV ... δραχμές), 
δ) Το αυξημένο χιλιομετρικό κόμιστρο δύο ζωνών (α + 0,40 + XV 
... δραχμές). 

ε) Το χιλιομετρικό κόμιστρο ζώνης, το οποίο δεν μπορεί να είναι μι¬ 
κρότερο του βασικού κομίστρου ζώνης α. 

Άρθρο 2 

Στρογγυλοποίηση - Μειωμένα εισιτήρια. 

1. Οι προκύπτουσες, κατά τις διατάξεις της παρ. 2 του άρθρου 1 της 



6690 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


παρούσας, τιμές των κανονικών εισιτηρίων στρογγυλοποιούνται προς 
τα πάνω ανά πέντε (5) δραχμές. 

2. Τα μειωμένα εισιτήρια (κατά 50% και 25%) υπολογίζονται με 
βάση τις καθοριζόμενες και προκύπτουσες, σύμφωνα με το άρθρο 1 της 
παρούσας, τιμές, στρογγυλοποιούμενες προς τα πάνω ανά πέντε (5) 
δραχμές. 

3. Το μειωμένο εισιτήριο των 100 και 120 δραχμών, καθορίζεται σε 
60 δραχμές. 

Άρθρο 3 

Κυρώσεις - Ισχύς. 

1. Τα καθοριζόμενα, σύμφωνα με το άρθρο 1 της παρούσας, νέα εισι¬ 
τήρια, καθώς και εκείνα που θα προκύψουν με βάση τους αναφερόμε- 
νους στο ίδιο άρθρο υπολογισμούς, εφαρμόζονται από της εκδόσεώς 
των, κατά τις διατάξεις του άρθρου 23 του Ν.Δ. 102/1973, προβλεπο- 
μένων νομαρχιακών αποφάσεων. 

2. Οι παραβάτες των διατάξεων της παρούσας και των σε εκτέλεση 
αυτής νομαρχιακών αποφάσεων, τιμωρούνται κατά τις διατάξεις του 
άρθρου 458 του Ποινικού Κώδικα. 

Ακροτελεύτιο άρθρο 
Κάλυψη δαπάνης. 

Από τις διατάξεις αυτής της απόφασης δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή, της οποίας η ισχύς αρχίζει από 15 Δεκεμβρίου 
1992, να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1992 

Ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
-♦- 

Αριθ. Α-46004/2630 (7) 

Αναθεώρηση της τιμής εισιτηρίων και χιλιομετρικών συντελεστών κομί¬ 
στρου στα λεωφορεία των υπεραστικών ΚΤΕΛ κ.λπ, 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 23 και 29 του Ν.Δ. 102/1973 «περί 
οργανώσεως των διά λεωφορείων αυτοκινήτων εκτελουμένων δημο¬ 
σίων επιβατικών συγκοινωνιών». 

2. Τα στοιχεία εκμετάλλευσης των υπεραστικών ΚΤΕΛ. 

3. Τη με αριθμό 1862/8.12.1992 απόφαση της επιτροπής τιμών 
και εισοδημάτων. 

4. Το άρθρο 29Α του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α'), όπως προστέθηκε το άρθρο τούτο με το άρ¬ 
θρο 27 του Ν. 2081/1992 (ΦΕΚ 154/Α’), αποφασίζουμε: 

Άρθρο 1 

Υπεραστικές συγκοινωνίες. 

1. Εγκρίνουμε την αναθεώρηση της τιμής των εισιτηρίων στις υπερα¬ 
στικές γραμμές των ΚΤΕΛ και της Δημοτικής Επιχείρησης Συγκοινω¬ 
νιών «ΡΟΔΑ» με βάση χιλιομετρικούς συντελεστές κομίστρου σε δραχ¬ 
μές ανά χιλιόμετρο και επιβάτη ως εξής: 

α) Ενδονομαρχιακών γραμμών. 

1. Αχαΐας, Αττικής, Έβρου, Θεσσαλονίκης, Κέρκυρας, Κεφαλλη¬ 
νίας, Λευκάδας, Μεσσηνίας, Ροδόπης, Ρόδου «ΡΟΔΑ», 12,70 δραχ¬ 
μές. 

2. Αιτωλοακαρνανίας, Άρτας, Εύβοιας, Ηλείας, Ιωαννίνων, Λακω¬ 
νίας, Λάρισας, Λειβαδιάς, Μαγνησίας, 13,17 δραχμές. 

3. Αρκαδίας, Αργολίδας, Γρεβενών, Δράμας, Ευρυτανίας, Ημαθίας, 
Θεσπρωτίας, Θήβας, Καβάλας, Καρδίτσας, Καστοριάς, Κιλκίς, Κοζά¬ 
νης, Κορινθίας, Ξάνθης, Πέλλας, Πιερίας, Πρέβεζας, Σερρών, Τρικά¬ 
λων, Φθιώτιδος, Φωκίδος, Φλώρινας, Χαλκιδικής, 13,81 δραχμές. 

4. Ζακύνθου, Κω 11,27 δραχμές. 

5. Αίγινας, Νάξου, Σαλαμίνας, Σαμοθράκης 13,81 δραχμές. 

6. Ηρακλείου - Λασηθίου, Χανιών - Ρεθύμνου 14,92 δραχμές. 

7. Άνδρου, Θάσου, Θήρας, Λέσβου, Λήμνου, Μυκόνου, Πάρου, Σά¬ 
μου, Σύρου, Τήνου, Χίου 16,03 δραχμές. 


β) Διανομαρχιακών γραμμών. 

Για το πέραν του, κατά την έννοια των περιπτώσεων β και α των πα¬ 
ραγράφων 3 και 4, αντίστοιχα, του άρθρου 4 του Ν.Δ. 102/73, ενδονο- 
μαρχιακού τμήματος της γραμμής 12,37 δραχμές ανά χιλιόμετρο και 
επιβάτη, πλην Ζακύνθου που ορίζεται σε 11,90. 

γ) Στις αστικές γραμμές που εκμεταλλεύονται τα παραπάνω υπερα¬ 
στικά ΚΤΕΛ, τα εισιτήρια αυξάνονται κατά δεκαπέντε στα εκατό (15%) 
στρογγυλοποιούμενα προς τα πάνω στο ύψος των δέκα (10) δραχμών. 

Στις γραμμές αυτές ορίζεται ελάχιστο εισιτήριο 130 δραχμές και μέ¬ 
γιστο 230 δραχμές. 

2. Κατά την εφαρμογή των διατάξεων της προηγούμενης παραγρά¬ 
φου: 

α) Οι μεταξύ των νομών Ηρακλείου - Λασηθίου και Χανιών - Ρεθύ- 
μνης γραμμές, θεωρούνται ενδονομαρχιακές και οι μεταξύ των περιο¬ 
χών Ηρακλείου - Λασηθίου αφενός και Χανιών - Ρεθύμνης αφετέρου ως 
διανομαρχιακές. 

β) Προκειμένου περί διανομαρχιακής γραμμής συνεκμεταλλευόμε- 
νης από δύο ή περισσότερα ΚΤΕΛ, εφαρμόζονται οι αντίστοιχοι ενδονο- 
μαρχιακοί συντελεστές για τα τμήματα της γραμμής που εκτείνονται 
στην περιοχή αρμοδιότητας κάθε ΚΊΓΕΛ το οποίο συμμετέχει στην εκμε¬ 
τάλλευση της γραμμής και ο διανομαρχιακός συντελεστής για τα υπό¬ 
λοιπα τμήματα της γραμμής. 

Άρθρο 2 

Μειωμένα εισιτήρια - Στρογγυλοποίηση. 

1. Τα μειωμένα εισιτήρια (50% και 25% των κανονικών) υπολογί¬ 
ζονται με βάση τις κατά το άρθρο 1 της παρούσας προκύπτουσες (μη 
στρογγυλοποιούμενες) τιμές διαιρούμενες διά δύο και στρογγυλοποιού¬ 
μενες στη συνέχεια, σύμφωνα με την επόμενη παράγραφο και την παρά¬ 
γραφο γ του προηγούμενου άρθρου της παρούσας. 

2. Οι τιμές των κανονικών εισιτηρίων που προκύπτουν σύμφωνα με 
τις διατάξεις της παρούσας, στρογγυλοποιούνται ως εξής: 

α) Τα μέχρι διακοσίων (200) δραχμών προς τα πάνω ανά δέκα (10) 
δραχμές. 

β) Τα μεταξύ των διακοσίων (200) και πεντακοσίων (500) δραχ¬ 
μών, προς τα πάνω ανά είκοσι (20) δραχμές. 

γ) Τα πάνω των πεντακοσίων (500) δραχμών, προς τα πάνω ανά πε¬ 
νήντα (50) δραχμές. 

3. Στις υπεραστικές γραμμές το κατώτερο όριο κανονικού εισιτηρίου 
ορίζεται σε 160 δραχμές και του μειωμένου σε 90 δραχμές. 

Άρθρο 3 

Κόμιστρο αποσκευών και μικροδεμάτων. 

Για το πέραν των δέκα (10) χιλιογράμμων βάρος αποσκευών επι¬ 
βάτη, που ταξιδεύει με υπεραστικά λεωφορεία και για τα ασυνόδευτα μι- 
Γ κροδέματα περιοδικών ή άλλων εντύπων καθορίζεται κόμιστρο το οποίο 
προκύπτει με βάση το συντελεστή 0,08 δραχμές ανά χιλιόμετρο και χι¬ 
λιόγραμμο στρογγυλοποιουμένου του τελικού κομίστρου προς τα πάνω 
στο ύψος των δέκα (10) δραχμών. 

Για λοιπά ασυνόδευτα μικροδέματα καθορίζεται συντελεστής 0,09 
δραχμές ανά χιλιόμετρο και χιλιόγραμμο. 

Με εξαίρεση τα ασυνόδευτα μικροδέματα εφημερίδων, περιοδικών ή 
άλλων εντύπων (για τα οποία το ελάχιστο κόμιστρο προκύπτει όπως 
παραπάνω), το ελάχιστο κόμιστρο μεταφοράς υπερβάλλοντος βάρους 
αποσκευών επιβάτη καθορίζεται σε 26 δραχμές και των ασυνόδευτων 
μικροδεμάτων σε 120 δραχμές. 

Για ασυνόδευτα μικροδέματα μεγάλης αξίας το κόμιστρο δεν μπορεί 
να είναι μικρότερο ποσοστού ίσου προς πέντε στα χίλια (5%ο) της αξίας 
του μικροδέματος και καθορίζεται με ελεύθερη συμφωνία των ενδιαφε¬ 
ρομένων με το ΚΤΕΛ. 

Άρθρο 4 

Διαπόρθμευση λεωφορείων. 

1. Η ενδιάμεση μεταφορά με οχηματαγωγό πλοίο του λεωφορείου, 
που εκτελεί δρομολόγιο σε οποιαδήποτε επιβατική γραμμή, επιβαρύνει 

τους επιβάτες με εφάπαξ ποσό ανάλογα με το μήκος διαπόρθμευσης σε 
μιλιά, ως εξής: 

α) Διακόσιες τριάντα (230) δραχμές για μήκος μεγαλύτερο ή ίσο 
προς πενήντα (50) μιλιά, ή 

β) Εκατόν εξήντα (160) δραχμές για μήκος μικρότερο των πενήντα 
(50) και μεγαλύτερο των είκοσι πέντε (25) μιλιών, ή 

γ) Εκατόν δεκαπέντε (115) δραχμές για μήκος μικρότερο ή ίσο προς 
είκοσι πέντε (25) μιλιά, μη εισπραττομένης της κατά την παρούσα περί¬ 
πτωση επιβάρυνσης όταν το επί του πορθμείου εισιτήριο του επιβάτη εί¬ 
ναι μικρότερο των 115 δραχμών. 

2. Όταν ειαπράττεται το κατά το παρόν άρθρο εφάπαξ ποσό, το 
ΚΤΕΛ υποχρεούται (εφόσον ζητηθεί τούτο από τον επιβάτη), να επιμε¬ 
λείται της έκδοσης του βαρύνοντος τον επιβάτη εισιτηρίου επί του οχη¬ 
ματαγωγού πλοίου (περίπτ. δ' της παραγρ. 1 του άρθρου 11 της 
42000/2030/81 καν. απόφασης). 

Άρθρο 5 
Ειδικές διατάξεις. 

1. Τα υπεραστικά ΚΤΕΛ κατά την διαδρομή των λεωφορείων τους 
διά μέσου άλλων νομών (τα τοπικά ΚΤΕΛ των οποίων δεν συμμετέχουν 
στην εκμετάλλευση της συγκεκριμένης γραμμής που εξυπηρετεί το λεω¬ 
φορείο), εισπράττουν υποχρεωτικά από τους επιβιβαζόμενους στους νο¬ 
μούς αυτούς επιβάτες, οι οποίοι μπορούν να εξυπηρετηθούν χρησιμο¬ 
ποιούσες ή μη δρομολόγια των τοπικών ΚΤΕΛ, την τιμή εισιτηρίου 
που έχει καθοριστεί για τα κατά περίπτωση τοπικά ΚΤΕΛ, ανεξάρτητα 
από την τιμή του εισιτηρίου που προκύπτει για το ΚΤΕΛ στο οποίο οινή- 
κει το λεωφορείο. 

2. Άλλη προσαύξηση τιμών εισιτηρίων, πέρα από αυτή που καθορί¬ 
ζεται με την παρούσα, δεν επιτρέπεται δεδομένου ότι, στους παραπάνω 
χιλιομετρικούς συντελεστές κομίστρου περιλαμβάνονται όλες οι κρατή¬ 
σεις προς τρίτους από οπουδήποτε και αν έχουν επιβληθεί. 


3. Οι μαθητές και οι επί μονίμου βάσεως διακινούμενοι επιβάτες 
μπορούν να χρησιμοποιούν ειδικά μηνιαία δελτία, τα οποία εκδίδονται 
από το οικείο ΚΤΕΛ. 

Άρθρο 6 

Κυρώσεις - Ισχύς. 

Τα νέα εισιτήρια θα εφαρμοσθούν μετά από νομαρχιακή απόφαση 
κατά τις διατάξεις του άρθρου 23 του Ν.Δ. 102/73. 

Οι παραβάτες των διατάξεων της παρούσας και των σε εκτέλεση αυ¬ 
τής αποφάσεων των οικείων Νομαρχών, περί καθορισμού των συγκε¬ 
κριμένων τιμών εισιτηρίων, τιμωρούνται κατά τις διατάξεις του άρθρου 
458 του ποινικού κώδικα. 

Ακροτελεύτιο άρθρο 

Κάλυψη δαπάνης. 

Από τις διατάξεις αυτής της απόφασης δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή, που η ισχύς της αρχίζει από 15 Δεκεμβρίου 1992, 
να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1992 

Ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ <3Η 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμοΰ 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


£> 

Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» 

» 

» 

Β' 

» 

23.000 

Υ) 

» 

» 

» 

Γ' 

» 

7.000 

δ) 

» 

» 

» 

Δ' 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

ι) 

» 

» 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















